
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU 

R J E Š E N J E

Trgovački sud u Zadru, Stalna služba u Šibeniku, po stečajnom sucu Tereziji Goreta, povodom prijedloga za sklapanje predstečajne nagodbe dužnika Maria – Lora Radić, vl. obrta IN MEDIA 2 iz Žaborića, Nova ulica 9, OIB: 55195209746, nakon ročišta radi sklapanja predstečajne nagodbe održanog dana 25. svibnja 2016. godine uz sudjelovanje dužnika Maria – Lora Radić  te vjerovnika MFRH – Dražen Crnogača, dana 30. svibnja  2016.g


r i j e š i o    j e

Odobrava se sklapanje predstečajne nagodbe kojom se dužnik Maria – Lora Radić, vl. obrta IN MEDIA 2 iz Žaborića, Nova ulica 9, OIB: 55195209746 obvezuje namiriti utvrđene tražbine kako slijedi: 


1. Vjerovniku RH; MF Porezna uprava, Katančićeva 5, 10 000 Zagreb, OIB: 18683136487, utvrđena je tražbina u iznosu glavnice od 87.430,72  kn, s pripadajućom kamatom po stopi od 4.5% godišnje koja se obračunava za cijelu glavnicu u iznosu od 87.430,72 kn, počevši od devetog dana nakon objave rješenja suda o prihvaćanju i sklapanju predstečajne nagodbe na web stranici FINA Regionalni centar Split i to u 24 jednaka mjesečna obroka glavnice, s pripadajućim kamatama prema otplatnom planu, a koji prvi obrok dospijeva u roku od 30 dana od pravomoćnosti rješenja o odobrenju predstečajne nagodbe,  pa do isplate, tim da se rok žalbe na rješenje računa od objave istog na web stranici FINA Regionalni centar Split   
2. Vjerovniku LAKOL ŠIBENIK d.o.o. za računovodstvo i poslovne usluge, 22000 Šibenik, Petra Preradovića 7, OIB: 83651629490 iznos od 1.937,50 kn što predstavlja jednokratnu glavnicu, bez redovnih i zateznih kamata koja počinje teći od slijedećeg mjeseca, od dana pravomoćnosti rješenja nadležnog trgovačkog suda, kojim se odobrava sklapanje ove nagodbe pa do potpune isplate ove tražbine. 


Obrazloženje


Predlagatelj dužnik Maria – Lora Radić, vl. obrta IN MEDIA 2 iz Žaborića, Nova ulica 9, OIB: 55195209746, dostavio je neposredno ovom sudu dana 22. Travnja 2016. godine dokumentaciju predstečajne nagodbe s prijedlogom za sklapanje predstečajne nagodbe. 

Dužnik je uz prijedlog dostavlja spis FINA-e.

Ovršnim rješenjem FINA Regionalni centar Split Klasa UP-I/110/07/15-01/8099 Ur.br. 04-06-16-8099-44 od 25. ožujka 2016. godine utvrđeno je da su za plan financijskog 
restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te da je postupak proveden u skladu s odredbama zakona.

Uvidom u dostavljeni spis, odnosno u zapisnik o ročištu za glasovanje i formatizirane obrasce provjereno je da je u postupku pred FINA-om svoj glas za dao vjerovnik, te je tako svoj glas dala potrebna većina iz čl. 63. Zakona o financijskom poslovanju i predstečajnoj nagodbi (NN 108/12 i 81/13, dalje u tekstu ZFPPSN), koji se u ovom postupku primjenjuje.

Na ročište za sklapanje predstečajne nagodbe pristupili su dužnik i vjerovnik koji prema tablici s popisom vjerovnika imaju pravo glasa i koji su prihvatili plan financijskog restrukturiranja, a čije tražbine čine potrebnu većinu iz čl. 63. ZFPPSN, te su na ročištu dali svoj pristanak na sklapanje predstečajne nagodbe.

Budući, da su na ročištu za sklapanje predstečajne nagodbe svoj pristanak dali dužnik i vjerovnik koji prema tablici s popisom vjerovnika koji ima pravo glasa, a čije tražbine čine potrebnu većinu iz članka 63. ZFPPSN, sud je utvrdio da su ispunjenje pretpostavke, te je 
odobrio sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

Slijedom navedenog, na temelju spomenutih propisa, odlučeno je kao u izreci.
 
U Šibeniku, 30. svibnja 2016. godine

     SUDAC
                                                                                                                 Terezija Goreta

POUKA O PRAVNOM LIJEKU:

Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a :
- predlagatelju (dužniku),
- e-oglasna ploča,
- FINA RC Split, prije i nakon pravomoćnosti,
- sudski registar, nakon pravomoćnosti.


